《酿重阳酒》
宋代·苏辙

家人欲酿重阳酒，香麴甘泉家自有。
黄花抱蕊有佳思，金火未调无好手。老奴但欲致村酤，小婢争言试三斗。
我年七十似童儿，逢节欢欣事从厚。
廪粟已空豆方实，羔豚虽贵鱼可取。
病嫌秋雨难为腹，老咽馋涎空有口。
折花谁是送酒人，来客但有邻家父。
闭门一醉莫问渠，巷争不用缨冠救。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。